ועדת החוקה, חוק ומשפט, כנסת 15, פרוטוקול מספר 185, 2000-10-10 12:00

אמנון רובינשטיין: רבותי, אנחנו פותחים את ישיבת ועדת החוקה.

אמנון רובינשטיין: לפי החלטת ועדת החוקה אנחנו היום רק מצביעים על כל ההצעות ביחד.

אמנון רובינשטיין: אני רוצה להזכיר את הדברים שאמר חבר הכנסת סילבן שלום: תהיה ההחלטה אשר תהיה, ההכרעה האמיתית נופלת במליאת הכנסת.

אמנון רובינשטיין: יש לפנינו חמש הצעות חוק לפיזור הכנסת.

אמנון רובינשטיין: מי שבעד ההצעות האלה ירים את היד.

שלמה שהם: שבעה בעד.

סילבן שלום: חסר פה מישהו.

סילבן שלום: אני רוצה לראות את הרשימה של בעלי זכות ההצבעה.

סילבן שלום: לנו יש שמונה חברי כנסת, זה לא יכול להיות.

אמנון רובינשטיין: אני אערוך הצבעה שמית.

אמנון רובינשטיין: (יושב-ראש הוועדה קורא בשמות חברי הכנסת) אמנון רובינשטיין - נגד קולט אביטל - נגד טלב אלסאנע - איננו

אופיר פינס-פז: אפשר להצביע.

אופיר פינס-פז: זה ששאול יהלום איננו זה לא צריך למנוע קיום הצבעה.

אופיר פינס-פז: אמנון רובינשטיין, תקיים הצבעה.

סילבן שלום: שאול יהלום הגיע.

אמנון רובינשטיין: מי בעד?

אמנון רובינשטיין: שמונה בעד.

אמנון רובינשטיין: מי נגד?

שלמה שהם: שמונה נגד.

אופיר פינס-פז: החוק לא עבר.

סילבן שלום: לפי סעיף 138(ב) הצעות החוק עוברות לקריאה שנייה מיד.

אופיר פינס-פז: החוק הוסר.

סילבן שלום: אתה לא מבין בתקנון.

אופיר פינס-פז: החוק לא עבר.

סילבן שלום: הצעות החוק עברו ישר לקריאה ראשונה.

אופיר פינס-פז: תלמדו להפסיד בכבוד.

ראובן ריבלין: אדוני היושב-ראש, אני מפנה את היועץ המשפטי לסעיף שאומר שיש שתי גרסאות במצב של תיקו.

אמנון רובינשטיין: היועץ המשפטי יכריע מה תוצאות ההצבעה.

שלמה שהם: רבותי, בעד הצעות החוק שמונה, נגד הצעות החוק שמונה, במצב כזה, ההכרעה עוברת למליאה.

אופיר פינס-פז: שלמה שהם, הצעות החוק עברו או לא עברו?

שלמה שהם: הצעת החוק עוברת להכרעת המליאה, כשהצעות החוק לא עברו.

אמנון רובינשטיין: הישיבה נעולה.